‘বাংলা বিরোধী জমিদারদের পরাজয়’, ১০০ দিনের কাজ নিয়ে সুপ্রিম রায়ের পর লিখলেন অভিষেক

কলকাতা: রাজ্যে ফের চালু হচ্ছে ১০০ দিনের কাজের (100 Days Work) প্রকল্প। ১০০ দিনের বকেয়া টাকা দেওয়া নিয়ে কলকাতা হাইকোর্টের নির্দেশকেই বহাল রেখেছে শীর্ষ আদালত। এই প্রকল্পে টাকা দিতে হবে কেন্দ্রকেও, জানিয়ে দিল সুপ্রিম কোর্ট (Supreme Court)। বিধানসভা ভোটের আগেই বাংলায় ফের ১০০ দিনের কাজ চালু হতে চলেছে। যা রাজ্য সরকারের কাছে বড় জয় । শীর্ষ আদালতের রায়ের পরই কেন্দ্রকে কড়া ভাষায় আক্রমণ শানিয়েছেন অভিষেক বন্দ্যোপাধ্যায় (Abhishek Banerjee)। স্যোশাল মিডিয়া অভিষেক লিখেছেন, এই রায় বহিরাগত বাংলা বিরোধী জমিদারদের আরও একটি শোচনীয় হার। এমনকী এই রায় বাংলার মানুষের ঐতিহাসিক জয়।

সোমবার রায় ঘোষণার পরপরই অভিষেক এক্স পোস্টে লিখেছেন, আজ ঐতিহাসিক দিন। সুপ্রিম কোর্ট কেন্দ্রের আবেদন খারিজ করেছে। বাংলার গরিব মানুষের কাজের অধিকার পুনরুদ্ধার হল। তিনি আরও লেখেন, যখন রাজনৈতিকভাবে হারাতে পারেনি, তখন বিজেপি বঞ্চনাকে অস্ত্র করেছিল। বাংলার গরিব মানুষের মজুরি কেড়ে নিয়েছিল। আমরা প্রতিশ্রুতি দিয়েছিলাম— প্রতিটি টাকার, প্রতিটি পরিশ্রমিকের, প্রতিটি নীরব কণ্ঠের ন্যায় আমরা ফিরিয়ে আনব। আজ সেই প্রতিশ্রুতিরই জয় হল।” বিজেপিকে তীব্র আক্রমণ করে তিনি লিখেছেন, চলবে না অন্যায়, টিকবে না ফন্দি, জনগণের আদালতে হতে হবে বন্দি! জয় বাংলা।

আরও পড়ুন: ১০০ দিনের কাজের মামলায় বড় নির্দেশ সুপ্রিম কোর্টের!

Another crushing defeat for the BOHIRAGOTO BANGLA-BIRODHI ZAMINDARS.

The Hon’ble Supreme Court today dismissed the Central Government’s plea challenging the Calcutta High Court’s order directing the resumption of MGNREGA in Bengal. This is a HISTORIC VICTORY for the people of…

— Abhishek Banerjee (@abhishekaitc) October 27, 2025

প্রসঙ্গত, ৩ বছর পর রাজ্যে ফের চালু হচ্ছে ১০০ দিনের কাজের প্রকল্প। গত ১৮ জুন কলকাতা হাইকোর্ট রায় দেয়, পয়লা অগাস্ট থেকে রাজ্য়ে ১০০ দিনের প্রকল্প চালু করতে হবে। পাশাপাশি আদালত নির্দেশ দেয়, রাজ্যের সব জেলাতেই তদন্ত চালিয়ে যেতে পারবে কেন্দ্র। হাইকোর্টের তৎকালীন প্রধান বিচারপতি টি এস শিবজ্ঞানম কেন্দ্রকে বলেছিলেন, “যে সমস্ত অভিযোগ রয়েছে, সেগুলি ২০২২ সালের আগের। সেই সময়ের দুর্নীতি নিয়ে তদন্ত করুন, কিন্তু এখন প্রকল্পের কাজ বন্ধ রাখার কোনও কারণ নেই।”সোমবার সর্বোচ্চ আদালত হাইকোর্টের রায়ই বহাল রাখে। এই প্রকল্পে টাকা দিতে হবে কেন্দ্রকেও, জানিয়ে দিল সুপ্রিম কোর্ট।

অন্য খবর দেখুন